A posterior mezcla d'as culturas romana y helenica se sintetizoron en establir-se o Imperio Bizantín en l'anyo 330 dC arredol d'a ciutat de Costantinoble (l'antiga Bizanzio griega), a cuala tenió la mayor parti d'o poder cultural y melitar mientres os siguients 1.123 anyos, dica la suya cayita a mans d'os turcos otomans en 1453. Mientres os siguients anyos Grecia remanió baixo l'autoridat otomana, y muitos intelectuals griegos emigraron a la Europa Occidental portiando con ellos a cultura de l'Antiga Grecia y fendo parti important d'o dito Renaiximiento europeu.[1] De forma paralela, os griegos ortodoxos s'unioron a traviés d'a relichión, desarrollado más tardi un papel fundamental en a formación d'a moderna identidat griega.